નરેન્દ્ર મોદી BJPના વડા પ્રધાનપદના ઉમેદવાર જાહેર થયા બાદ તેમણે દેશભરમાં અનેક પ્રચારસભાઓ સંબોધી હતી. નરેન્દ્ર મોદીના કાર્યાલયમાંનો તેમનો અંગત સ્ટાફ લોકસભાની ચૂંટણીમાં તેમની દરેક બાબતોનો ખ્યાલ રાખીને તેમના સપોર્ટમાં હતો. નરેન્દ્ર મોદી વડોદરા અને વારાણસીની બેઠક પરથી ચૂંટણી લડ્યા હતા, આજે એનાં પરિણામો જાહેર થશે, જેમાં નરેન્દ્ર મોદીનો વિજય થશે અને BJPને બહુમતી મળશે તો દિલ્હીમાં આગામી દિવસોમાં યોજાનારા નરેન્દ્ર મોદીના વડા પ્રધાનપદના શપથવિધિ કાર્યક્રમમાં ગાંધીનગરસ્થિત નરેન્દ્ર મોદીના કાર્યાલયમાંનો તેમનો અંગત સ્ટાફ હાજર રહેશે. આ શપથવિધિ માટે અંગત સ્ટાફ માટે ખાસ સૂટ સિવડાવવામાં આવ્યા છે. નરેન્દ્ર મોદીનો અંગત સ્ટાફ મોદી સાથે ૧૭ મેએ દિલ્હી જશે.